== Tidlige liv og karriere ==
Burnside blev født i Liberty i [[Indiana]] som det 4. af Edghill og Pamela (eller Pamilia) Brown Burnsides 9 børn, en familie af skotsk oprindelse.<ref>Mierka, i.s. Den oprindelige stavemåde af hans mellemnavn var Everts, efter Dr. Sylvanus Everts, lægen som bistod ved hans fødsel. Ambrose Everts var også navnet på Edghills og Pamelas første barn, som døde nogle få måneder, inden den fremtidige general blev født. Navnet blev stavet forkert da han blev optaget på West Point, og han ændrede det ikke.</ref> Hans far, som stammede fra [[South Carolina]], var en slaveejer, som frigav sine slaver, da han flyttede til Indiana. Ambrose gik på Liberty Seminary som lille dreng, men hans uddannelse blev afbrudt, da hans mor døde i [[1841]], og han blev sat i lære hos en lokal skrædder og blev med tiden partner i forretningen.<ref>Mierka, i.s., beskriver forholdet til skrædderen som en arbejdskontrakt.</ref> Hans interesse for militære forhold og hans fars politiske forbindelser sikrede ham en plads på [[West Point]] i [[1843]]. Han fik sin eksamen i [[1847]] som nr. 18 i en klasse på 38 og blev udnævnt til midlertidig sekondløjtnant i 2nd U.S. artillery. Han rejste til [[Veracruz (stat)|Veracruz]] for at deltage i den [[Mexicansk-amerikanske krig]], men ankom efter at fjendtlighederne var indstillet og udførte fortrinsvis garnisonstjeneste omkring [[Mexico City]].<ref name=ESWW>Eicher, pp. 155-56; Sauers, pp. 327-28; Warner, pp. 57-58; Wilson, np.</ref>
Titler Politik Erhvervsliv Teknologi Politiske_embeder